26/05/2021

קריטריונים לזכות השתתפות באליפויות אירופה/עולם לגילאי 15,17,19

ראשי פרקים:

1. כללי
2. זכות ההשתתפות.
3. קריטריונים לאליפות אירופה עד גיל 15.
4. קריטריונים לאליפות אירופה עד גיל 17.
5. קריטריונים לאליפות אירופה עד גיל 19.
6. מימון
7. אחריות
8. **כללי**
   1. הגדרות
      1. איגוד – איגוד הבדמינטון הישראלי.
      2. תחרות – אליפות אירופה או עולם אישית.
      3. מועד האיגוד להרשמה לתחרות – 7 ימים לפני המועד האחרון להרשמה כפי שפורסם בתקנות התחרות על ידי האיגוד האירופאי או העולמי לפי הרלוונטיות.
      4. בעלי זכות השתתפות בתחרות – שחקנים שעומדים בנדרש לפי סעיף 2 והקריטריונים הרלוונטים בסעיף 3, 4 או 5 לתחרות בה הם מבקשים להשתתף.
   2. מטרת הקריטריונים היא ליצור שקיפות מקסימלית בנוגע לאופן בחירת השחקנים הזכאים להשתתף בתחרות. קריטריונים אלה יחולו על בחירת השחקנים לתחרות גם במקרה של השתתפות נבחרת ישראל באליפות אירופה ו/או עולם הקבוצתית.
   3. מספר בעלי זכות ההשתתפות, שהאיגוד זכאי לרשום לתחרות, נקבע על ידי האיגוד האירופאי או העולמי בהתאם לתחרות (למשל במקרה של האיגוד האירופאי, סעיף 6 Filing of Entries לנספח הוראות הרגולציה לתחרות האישית).
   4. **זכות השתתפות**
      1. שחקנים זכאים להירשם לתחרות רק אם חלים לגביהם התנאים הבאים:
         1. השחקן/ית נולד בשנתון המתאים להשתתפות על פי הקריטריונים בהזמנה הרשמית לתחרות[[1]](#footnote-1).
         2. השחקן/ית ומועדונם שילמו את כל חובותיהם הכספיים לאיגוד. להנהלת האיגוד יהיה שיקול דעת לקבוע חריגים בנושא זה.
         3. השחקן/ית אינו תחת עונש משמעתי במועד ההרשמה לתחרות כפי שזה נקבע על ידי האיגוד מארגן התחרות.
         4. השחקן/ית הוצג כמועמד לתחרות באופן רשמי על ידי מועדונו.
      2. מאמני שחקנים בעלי זכות השתתפות בתחרות יהיו רשאים ללוות ולאמן את שחקניהם בתחרות כהגדרתה (להלן: "מאמן אישי").
9. **קריטריונים לתחרות לגילאי 15**
   1. בחירת השחקנים לקטגוריית היחידים/ות תעשה על פי סיכום הנקודות שישיג המתמודד במקסימום 6 תחרויות מבין התחרויות המפורטות להלן ב-12 החודשים האחרונים שקדמו לתחרות כהגדרתה והכל על פי הטבלאות שלהלן.
   2. רשימת התחרויות:
      1. הדירוג הסופי בליגה האישית בישראל עד גיל 15 בעונה שקדמה לתחרות
      2. אליפויות ישראל לגילאים. כל קטגוריית גיל מהווה תחרות נפרדת. לא ניתן להשתתף בקטגוריית גיל שונה באותו אירוע[[2]](#footnote-2).
      3. אליפות ישראל הבינלאומית עד גיל 15.
      4. תחרות אירופאית אחת (1) עד גיל 15 המוכרת כתחרות דירוג על ידי האיגוד האירופאי לצורך אליפות אירופה עד גיל 15 ובתנאי שהשחקן/ית השתתפו בליגה האישית ובאליפות ישראל באותה שנה.
   3. טבלאות ניקוד ליחידים/ות:

|  |  |
| --- | --- |
|  | ליגה אישית |
| מקום 1 \* | 18 |
| מקום 2 | 12 |
| מקום 3 | 9 |
| מקום 4 | 6 |

* כל עוד הליגה האישית בישראל עד גיל 15 הינה מעורבת לבנים ובנות יחד, יחול הכלל הבא ביחס לבנות: הנק' יקבעו לפי המקום הגבוה ביותר שאליו הגיע הבת ביחס ליתר הבנות המתמודדות. למשל אם הבת הכי טובה סיימה את הליגה האישית בדירוג 5 היא תקבל 18 נק' והבת שסיימה אחריה תקבל 12 נק' וכך הלאה.

|  |  |
| --- | --- |
|  | אליפויות ישראל לגילאים |
| מקום 1 | 18 |
| מקום 2 | 12 |
| חצי גמר | 9 |

|  |  |
| --- | --- |
|  | אליפות בינלאומית, לפי סעיף 2.2.3 או 2.2.4 |
| מקום 1 | 18 |
| מקום 2 | 15 |
| חצי גמר | 12 |
| טופ 8 \* | 9 |
| טופ 16 \* | 6 |
| טופ 32 \* | 3 |

\* בתנאי שניצח/ה משחק אחד לפני כן בשלב הנוק אאוט[[3]](#footnote-3).

* 1. קטגוריית זוגות וזוגות מעורבים
     1. לבחירת השחקנים לקטגוריות הזוגות והזוגות מעורבים תתווסף תחרות מבחן נוספת שתאורגן ותנוהל על ידי איגוד הבדמינטון[[4]](#footnote-4) (להלן: "התחרות הנוספת לזוגות").
     2. זכות ההשתתפות בתחרות הנוספת לזוגות הינה ל-4 הזוגות שצברו את מספר הנקודות הגבוה ביותר עד לתחרות זו.
     3. טבלת הניקוד הינה כאמור בטבלת הליגה האישית ליחידים בסעיף 3.3.
     4. התחרות הנוספת לזוגות תנוהל בשיטה של בית.

1. **קריטריונים לתחרות לגילאי 17**
   1. בחירת השחקנים לקטגוריית היחידים/ות תעשה על פי סיכום הנקודות שישיג המתמודד במקסימום 8 תחרויות מבין התחרויות המפורטות להלן ב-12 החודשים האחרונים שקדמו לתחרות כהגדרתה והכל על פי הטבלאות שלהלן.
   2. רשימת התחרויות:
      1. תחרויות דירוג בישראל.
      2. אליפות ישראל לגילאים. כל קטגוריית גיל מהווה תחרות נפרדת. לא ניתן להשתתף בקטגוריית גיל שונה באותו אירוע
      3. עד 2 תחרויות סבבי אירופאי עד גיל 17.
      4. אליפות ישראל הבינלאומית עד גיל 19.
      5. אליפות ישראל לבוגרים.
   3. טבלאות ניקוד ליחידים/ות:

|  |  |  |
| --- | --- | --- |
|  | תחרויות דירוג בישראל (למעט אליפות ישראל לבוגרים) | אליפות ישראל לגיל 17 או 19 |
| מקום 1 | 12 | 18 |
| מקום 2 | 8 | 12 |
| חצי גמר | 6 | 9 |

|  |  |  |
| --- | --- | --- |
|  | אליפות בינלאומית, לפי סעיף 3.2.3 או 3.2.4 | אליפות ישראל לבוגרים |
| מקום 1 | 18 | 22 |
| מקום 2 | 15 | 16 |
| חצי גמר | 12 | 10 |
| טופ 8 \* | 9 | 3 |
| טופ 16 \* | 6 | - |
| טופ 32 \* | 3 | - |

\* בתנאי שניצח/ה משחק אחד לפני כן בשלב הנוק אאוט.

* 1. קטגוריית זוגות וזוגות מעורבים
     1. צבירת הנקודות לקטגוריה זו הינה אישית לשחקן/נית ולא לזוג.
     2. לבחירת השחקנים לקטגוריות הזוגות והזוגות מעורבים תתווסף תחרות מבחן נוספת שתאורגן ותנוהל על ידי איגוד הבדמינטון (להלן: "התחרות הנוספת לזוגות").
     3. זכות ההשתתפות בתחרות הנוספת לזוגות הינה ל-4 הזוגות שצברו את מספר הנקודות הגבוה ביותר עד לתחרות זו.
     4. טבלת הניקוד הינה כאמור בטבלת הליגה האישית ליחידים בסעיף 4.3.
     5. התחרות הנוספת לזוגות תנוהל בשיטה של בית.

1. **קריטריונים לתחרות לגילאי 19**
   1. בחירת השחקנים לקטגוריית היחידים/ות תעשה על פי סיכום הנקודות שישיג המתמודד במקסימום 7 תחרויות מבין התחרויות המפורטות להלן ב-12 החודשים האחרונים שקדמו לתחרות כהגדרתה והכל על פי הטבלאות שלהלן.
   2. רשימת התחרויות:
      1. תחרויות דירוג בישראל.
      2. אליפות ישראל לגיל 19.
      3. עד 3 תחרויות סבב אירופאי עד גיל 19 ו/או אליפות עולם לגיל 19.
      4. אליפות ישראל לבוגרים.
   3. טבלאות ניקוד ליחידים/ות:

|  |  |
| --- | --- |
|  | תחרויות דירוג בישראל ואליפות ישראל עד גיל 19 |
| מקום 1 | 18 |
| מקום 2 | 12 |
| חצי גמר | 9 |

|  |  |  |
| --- | --- | --- |
|  | אליפות בינלאומית, לפי סעיף 4.2.3 | אליפות ישראל לבוגרים |
| מקום 1 | 18 | 22 |
| מקום 2 | 15 | 16 |
| חצי גמר | 12 | 10 |
| טופ 8 \* | 9 | 3 |
| טופ 16 \* | 6 | - |
| טופ 32 \* | 3 | - |

\* בתנאי שניצח/ה משחק אחד לפני כן בשלב הנוק אאוט.

* 1. קטגוריית זוגות וזוגות מעורבים
     1. צבירת הנקודות לקטגוריה זו הינה אישית לשחקן/נית ולא לזוג.
     2. לבחירת השחקנים לקטגוריות הזוגות והזוגות מעורבים תתווסף תחרות מבחן נוספת שתאורגן ותנוהל על ידי איגוד הבדמינטון (להלן: "התחרות הנוספת לזוגות").
     3. זכות ההשתתפות בתחרות הנוספת לזוגות הינה ל-4 הזוגות שצברו את מספר הנקודות הגבוה ביותר עד לתחרות זו.
     4. טבלת הניקוד הינה כאמור בטבלת הליגה האישית ליחידים בסעיף 5.3.
     5. התחרות הנוספת לזוגות תנוהל בשיטה של בית.

1. **מימון**
   1. האיגוד יישא במימון עלות ההשתתפות בתחרות ככל ובעל זכות ההשתתפות משתייך לסגל הקבוצה שנבחרה לייצג את ישראל בתחרות הקבוצתית ובתחרות האישית.
   2. האיגוד יישא במימון כרטיסי הטיסה לתחרות בלבד ככל ובעל זכות ההשתתפות משתייך לסגל הקבוצה שנבחרה לייצג את ישראל בתחרות הקבוצתית אך הקבוצה אינה משתתפת בתחרות האישית. בעל זכות ההשתתפות יישא ביתר עלויות הכרוכות בהשתתפות בתחרות במקרה המתואר בסעיף זה.
   3. בעל הזכות יישא במימון מלוא עלות ההשתתפות בתחרות ככל וסעיף 6.1 או סעיף 6.2 חלים לגבי השתתפותו בתחרות.
   4. מאמן אישי של בעלי זכות השתתפות יישא במלוא עלות השתתפותו בתחרות.
   5. עד למועד האיגוד להרשמה לתחרות, בעל זכות ההשתתפות יתחייב בפני האיגוד, באמצעות חתימה על המסמך בנוסח המצורף כנספח א' לקריטריונים אלה, לממן את מלוא עלויות ההשתתפות החלות עליו בקשר עם ההשתתפות בתחרות וכן לשפות את האיגוד בגין כל עלות שתחול על האיגוד בקשר עם השתתפות בעל הזכות בתחרות.
   6. בעל זכות ההשתתפות ישלם לאיגוד כל הוצאה שהאיגוד חייב בה בקשר עם השתתפות בעל הזכות בתחרות וזאת תוך 5 ימים מיום הגשת החשבון לבעל זכות ההשתתפות.
   7. בעל זכות השתתפות בתחרות זכאי להגיש לאיגוד בקשה לתמיכה במימון עלות ההשתתפות בתחרות. איגוד הבדמינטון ייבחן את הבקשה בהתאם לתקציב השנתי.
2. **אחריות** 
   1. האיגוד אחראי לבצע את כל הנדרש בהתאם לקריטריונים אלה לצורך קביעת בעלי זכות ההשתתפות בתחרות וזאת עד למועד האיגוד להרשמה לתחרות .
   2. האיגוד יהיה אחראי על רישום ואקרדיטציה של בעלי זכות ההשתתפות לתחרות ומאמן אישי.
   3. בעלי זכות השתתפות יתחייבו לאיגוד כי יציית לכללים שיפורסמו על ידי האיגוד האירופאי או העולמי (לפי הרלוונטיות לתחרות) בקשר עם התחרות וכן יהיה אחראיים לכל נזק כספי שיחול על האיגוד או על בעלי זכות ההשתתפות בקשר עם הפרתם של כללי התחרות על ידי בעלי זכות ההשתתפות ומאמניהם האישיים. ככל והאיגוד יתחייב בהוצאה כספית כתוצאה מהפרה של כללי התחרות כאמור בסעיף זה, ישיבו אותם בעלי זכות ההשתתפות או מאמניהם (לפי הרלוונטיות) לאיגוד בתוספת 500 ₪ דמי טיפול.
   4. איגוד הבדמינטון שומר לעצמו את הזכות להעמיד את בעלי זכות ההשתתפות ומאמניהם האישיים לדין משמעתי בגין כל התנהלות לקויה.

1. אין מקום להקשיח את דרישת הגיל אם היא לא הוקשחה על ידי האיגוד האירופאי או העולמי (ראו המקרה של Nella Nyqvist). [↑](#footnote-ref-1)
2. בתחרות גילאים עד גיל 15 ועד גיל 19 לא ניתן יהיה להשתתף גם בגיל 15 וגם בגיל 19. כן יהיה ניתן להשתתף בתחרות עד גיל 17 במידה ומתקיימת במועד/אירוע נפרד. [↑](#footnote-ref-2)
3. מטרת תנאי זה היא לוודא כי שחקנים מקבלים נקודות לא על השתתפות אלא על הישג. [↑](#footnote-ref-3)
4. הסיבה לתוספת תחרות היא שאין מספיק תחרויות זוגות. [↑](#footnote-ref-4)